

Datums skatāms laika zīmogā Nr. ĀNP/1-12-1/24/657

Uz 10.04.2024. pieprasījumiem

**Imants Krastiņš**

Imants.krastins@adazi.lv

*Par pieprasījuma izskatīšanas kārtību*

Ādažu novada pašvaldībā ir saņemti divi Jūsu pieprasījumi Ādažu novada domei sniegt informāciju un dokumentu kopijas par pirmskolas izglītības iestādes būvniecību Ūbeļu 18 un 18a (reģ. Nr. ĀNP/1-11-1/24/1961), un par koku ciršanas atļaujām Krāču iela 6 un izmeklēšanas rezultātiem (reģ. Nr. ĀNP/1-11-1/24/1956).

Abi pieprasījumi pamatoti ar atsauci uz Pašvaldības domes deputāta statusa likuma 9. panta trešo daļu.

Atbilstoši minētā likuma 9. panta trešajai daļai deputātam ir tiesības pieprasīt no pašvaldības iestāžu amatpersonām mutvārdu vai rakstveida paskaidrojumus. Jūsu abu iesniegto dokumenta nosaukumā lietojat vārdu “pieprasījums”, un arī pēc satura tie ir pieprasījumi informācijas un dokumentu izsniegšanai, tāpēc Jūsu norādītā atsauce uz minēto likuma normu ir aplama. Deputātu tiesība iesniegt pieprasījumus izriet no Pašvaldības domes deputāta statusa likuma 9. panta piektās daļas, t.i., deputātam ir tiesības iesniegt pieprasījumus iestāžu amatpersonām. Lūdzu turpmāk korekti norādīt pamatojumus deputāta pieprasījumiem.

Tā kā Jūsu pieprasījumi nav adresēti ne pašvaldības iestādei vai pašvaldības amatpersonai, bet gan tieši Ādažu novada domei (t.i., pašvaldības deputātu koleģiālajai institūcijai), tad man, kā šīs institūcijas vadītājai, nav tiesību domes vārdā vienpersoniski izskatīt Jūsu pieprasījumus, jo tie ir jāizskata tikai domes sēdē, un tikai dome noteiks Jūsu pieprasījumu izpildes kārtību.

Paredzams, ka domes kārtējā sēde notiks š.g. 25. aprīlī, un tās darba kārtībā tiks iekļauts jautājums par Jūsu pieprasījumu izskatīšanu.

|  |  |
| --- | --- |
| Pašvaldības domes priekšsēdētāja | K. Miķelsone |

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU